
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Kulgu tn 5 hoone  (ehr kood 118002260) täielikuks lammutamiseks;
3.2. Kulgu tn 5 tootmishoone  (ehr kood 120566516) laiendamiseks sh tootmishoone (ehr kood 120602415) ühendamisega;
3.3. Toome tn 20  aiamaja laiendamiseks ja rekonstrueerimiseks;
3.4. Vestervalli tn 2, 2a, 4, 6 ja 8, Viru tänaval Koidula tn 1 ja 2, Peterburi mnt 1, Suur tänava lõigul 1 ning Koidula tänaval kanalisatsioonitorustiku K1146 rekonstrueerimiseks;
3.5. Sepa tn 3 korterelamu fassaadide rekonstrueerimiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

